ಪಕ್ಷಿಗಳಿಗೆ ಆಹಾರವಿಡುವ ಟ್ರೇ ಹೊಂದಿದ್ದಕ್ಕೆ 3 ವಾರದಲ್ಲಿ 3 ಬಾರಿ ವ್ಯಕ್ತಿ ಅರೆಸ್ಟ್

ವಾಷಿಂಗ್ಟನ್: ತಮ್ಮ ಮನೆಯ ಹುಲ್ಲು ಹಾಸಿನಲ್ಲಿ ಪಕ್ಷಿಗಳಿಗೆ ನೀರು, ಆಹಾರ ಇಡುವ ಟ್ರೇಗಳನ್ನು ಹೊಂದಿದ್ದಕ್ಕಾಗಿಯೇ ವ್ಯಕ್ತಿಯೊಬ್ಬನನ್ನು 3 ವಾರಗಳಲ್ಲಿ 3 ಬಾರಿ ಬಂಧಿಸಿರುವ ಘಟನೆ ನ್ಯೂಯಾರ್ಕ್‌ನ ಸೋಡನ್ ಪಾಯಿಂಟ್‌ನಲ್ಲಿ ನಡೆದಿದೆ.

ಸಾಂದರ್ಭಿಕ ಚಿತ್ರ

71 ವರ್ಷದ ಡೊನಾಲ್ಡ್ ಅಂಟಾಲ್ ಸುಮಾರು ಎರಡು ಡಜನ್ ಫೀಡರ್‌ಗಳನ್ನು ಹೊಂದಿರುವುದಾಗಿ ಸ್ಥಳೀಯರು ನೀಡಿದ ದೂರಿನ ಮೇರೆಗೆ ವ್ಯಕ್ತಿಯನ್ನು ಬಂಧಿಸಲಾಗಿತ್ತು. ಇದು ವಿಲೇಜ್ ಆಫ್ ಸೋಡಸ್ ಪಾಯಿಂಟ್ ಸ್ಥಳೀಯ ಸುಗ್ರೀವಾಜ್ಞೆ 57-6B(1) ಉಲ್ಲಂಘನೆಯಾಗಿದೆ ಎಂದು ಸ್ಥಳೀಯರು ಆರೋಪಿಸಿದ್ದರು. ಇದನ್ನೂ ಓದಿ: ನೂಪುರ್ ವಿರುದ್ಧ ಪ್ರತಿಭಟಿಸಿದವರು ಕುವೈತ್‍ನಿಂದ ಗಡಿಪಾರು – ನಮ್ಮಲ್ಲಿ ಕಠಿಣ ಕ್ರಮ ಯಾವಾಗ ಎಂದ ನೆಟ್ಟಿಗರು?

ಸ್ಥಳೀಯರ ದೂರಿನ ಪ್ರಕಾರ, ಈತ ಪಕ್ಷಿಗಳಿಗಾಗಿ ಕಡೆಲೆಕಾಯಿ ಹಾಗೂ ಇತರ ಆಹಾರ ಬೀಜಗಳನ್ನು ಟ್ರೇನಲ್ಲಿ ಇಡುತ್ತಿದ್ದ. ಈ ಮೂಲಕ ಸಾಕಷ್ಟು ಪಕ್ಷಿಗಳನ್ನು ಆಕರ್ಷಿಸಲಾಗುತ್ತಿತ್ತು. ಇದಕ್ಕಾಗಿ ವನ್ಯಜೀವಿಗಳನ್ನು ಪೋಷಿಸಿದ ಆರೋಪ ಹೊರಿಸಲಾಗಿತ್ತು. ಆದರೆ ಆಲ್ ಕಾಪ್ಸ್ ಆಂಟಿ-ಬರ್ಡ್ ಸಹಾಯದೊಂದಿಗೆ ಪೊಲೀಸರು ತನಿಖೆ ನಡೆಸಿದ ಬಳಿಕ ಕೆಲ ಪಕ್ಷಿಗಳಲ್ಲಿ ಹೆಚ್ಚು ಹುಳುಗಳು ಪತ್ತೆಯಾಗುತ್ತಿತ್ತು. ಇದು ಸ್ಥಳೀಯರನ್ನು ಬಾಧಿಸುತ್ತಿತ್ತು ಎಂಬುದು ತಿಳಿದುಬಂದಿತು. ಆದ್ದರಿಂದಲೇ ವ್ಯಕ್ತಿಯನ್ನು ಬಂಧಿಸಲಾಗಿತ್ತು ಎಂದು ಮಾಧ್ಯಮಗಳು ವರದಿ ಮಾಡಿವೆ.